# בום פם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

להקה
{{{תמונה}}}
בום פם
סיגנון מוזיקלי | מוסיקת עולם
חברי הלהקה | עוזי פיינרמן דודו כוכב יובל זולוטוב אורי כנרות
שנות פעילות | 2002 - היום
מספר אלבומים | 1
להיטים בולטים | עדי אדיאס, חתול וחתולה.

בום פם היא להקה ישראלית, המנגנת מוזיקת עמים מקורית בסגנון בלקני ויווני, יהודי וערבי.

## [עריכה] ההיסטוריה

הבסיס ללהקת בום פם הונח עוד בזמן לימודיהם של שלושה מחברי הלהקה בבית הספר תלמה ילין. אורי כנרות, עוזי פיינרמן ויובל זולוטוב למדו שם מוסיקה אך לא ניגנו יחדיו בלהקה כלשהי. כנרות ופיינרמן התנסו בג'ז, רוק, בלוז ופולק. "טובי" שהחל לנגן בבריטון כבר בגיל 9 ועבר לטובה בגיל 11, היה יותר בעולם המוסיקה הקלאסית. השלושה לא הפסיקו לנגן במהלך ואחרי הלימודים, בהרכבים שונים. כנרות ניגן בין היתר בלהקת הזוהרים ועם מיכל קאהן. פיינרמן ניגן בין היתר בגלגול הראשון של להקת איטליז, בהרכבי פולק וג'אז רבים (באחד מהם הכיר את דודו כוכב, שהפך למתופף של בום פם). טובי ניגן (ומנגן עד היום) בשורה של תזמורות קלאסיות.

בשנת 2000, אחרי הלימודים הוקמה להקת פז (Pez) שהורכבה מכנרות בסקסופון, פיינרמן בגיטרה ושירה, אדם שפלן בבס ושירה, אייל תלמודי בסקסופון ורמי גבאי בתופים. החמישה ניגנו קטעי מוסיקה מגוונים וחופשיים, לרוב אינסטרומנטליים, עם השפעות רבות מסגנונות רבים, כולל אפילו מחרוזת של להיטי מייקל ג'קסון.

בקיץ 2001 נסע כנרות לארצות הברית לתקופה קצרה, עם כמה קלטות ישנות של מוסיקה ישראלית, שם נחבאו להם שני קטעים של אריס סאן. העוצמה והסגנון הייחודיים תפסו את כנרות והחזיר אותו למוסיקה ששמע בילדותו, שכן הוריו היו רקדנים בלהקה חובבנים בלקנית. כשחזר לארץ החל לחפור בקלטות ותקליטים ישנים של מוסיקה בלקנית ויוונית.

באותה תקופה חלקו כנרות ופיינרמן דירה בדרום תל אביב והחלו להשתעשע בכל מיני קטעי נגינה של מוסיקה ערבית שפיינרמן למד מאחיו. טובי השתתף בג'אמים האלה, ובנובמבר 2002 הוקמה בום פם רשמית כשלישייה, עם כנרות ופיינרמן בגיטרות חשמליות וטובי בטובה ובבייס דראם. שם הלהקה הוצע על ידי כנרות, לפני אחת ההופעות הראשונות של השלישייה, על שם להיטו הגדול של אריס סאן. בום פם ניגנה מוסיקה מקורית בסגנון בלקני ויווני, מוסיקה יהודית וקטעים ערביים: מוסיקת עמים עם המון שמחה והשפעות של רוק גולשים. במהלך השנה החלה בום פם לצבור תאוצה והופיעה הרבה, בין השאר בבר "כלל" בבנין כלל הישן במרכז תל אביב.

ב-2003, אחרי שברי סחרוף שמע את הלהקה באחת מהופעותיה והתלהב מהסאונד הייחודי שלה, הוזמנה הלהקה לחמם את מינימל קומפקט באיחודם בהיכל התרבות. מאוחר יותר באותה שנה הצטרף ללהקה דודו כוכב.

## [עריכה] תחילת להקת בום פם

הופעת החימום למינימל קומפקט הובילה למפגש נוסף בין סחרוף לבום פם וב-2004 הם הקליטו יחד גירסה חדשה ללהיט של אריס סאן: "בום פם". השיר (בו תופף רם גבאי) הצליח מאוד. הקול של סחרוף יחד הנגינה המדויקת של בום פם הביאו להשמעות רבות ולחשיפת הלהקה לקהל הרחב.

במהלך שנת 2004 יצרה הלהקה קשר עם מביא הבשורה של המוסיקה הצוענית החדשה, די ג'יי שאנטל הגרמני. שאנטל הזמין אותם לסיבוב הופעות במסגרת ה"בוקובינה קלאב" שלו, שם ניגנו בבתי האופרה היוקרתיים בפרנקפורט ובברלין. ההופעות שם זכו להצלחה והקנו ללהקה בטחון ומחמאות בסצינת המוסיקה הבלקנית באירופה. בהמשך שיתפו פעולה עם אנסמבל בת שבע במספר הופעות במרכז סוזן דלל.

ב2005 חיממה בום פם את להקתו של במאי הקולנוע אמיר קוסטוריצה , ואת הג'יפסי קינגז, כששתי הלהקות הגיעו לארץ.

העבודה על אלבום הבכורה לא פסקה וב-2005 נסעה הלהקה שוב לגרמניה בכדי להקליט את האלבום באולפנים של שאנטל. את האלבום הפיקו חברי הלהקה עצמם עם מעט עזרה מהדי-ג'יי. בום פם המשיכה להופיע בארץ, במועדונים וחתונות. היא המשיכה לשתף פעולה עם אומנים ישראלים ותיקים כמו אהובה עוזרי, איתה הופיעו, ועליזה עזיקרי, איתה הקליטו מחדש את הלהיט הגדול "נערה ממש אוצר" יחד עם ההרכב "היונים".

## [עריכה] האלבום

ב2006 הקליטו בום פם שני שירים בעברית ב"אולפני הצוללת": "חתול וחתולה" שיצא בקיץ של אותה שנה כסינגל ראשון ומצליח ו"עדי אדיוס", הסינגל השני. "חתול וחתולה" זכה לרמיקס של הרכב הדי-ג'ייז "רדיוטריפ" כשיר מבדח שנקרא "חשיש". האלבום המלא של בום פם, שכולל את שני השירים בעברית והגרסה עם ברי סחרוף ל"בום פם", יצא בספטמבר 2006 והצליח לשלב את כל העושר המוסיקלי של חברי הלהקה ב-15 שירים. האלבום זכה להיענות באירופה, שם הצליח בקרב מצעדי מוסיקת עולם, והלהקה הוזמנה להשתתף בפסטיבל Womax בספרד.

באותה שנה השתתף ההרכב בפסקול הסרט "בקרוב יקרה לך משהו טוב" עם חידוש לשיר ספרדי ישן "איי כרמלה", יחד עם הזמר איטלו גונזלס.

## [עריכה] קישורים חיצוניים

- האתר הרישמי של הלהקה

מקור: http://he.wikipedia.org../../../%D7%91/%D7%95/%D7%9D/%D7%91%D7%95%D7%9D_%D7%A4%D7%9D.html

קטגוריה: להקות ישראליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש